東張西望

《東張西望》係香港無綫電視一個標榜娛樂同時事資訊，同時為無綫電視唔同業務做宣傳嘅節目，由2005年6月6號開始逢禮拜一到五香港時間19:30-20:00響翡翠台播，由2019年3月3號開始改做逢禮拜一到日都播。

每集節目都會有兩位主持響錄影廠，另外每條娛樂同時事資訊片段都會有唔同嘅外景主持。比較出名嘅外景主持包括林泳淘、李旻芳、利穎怡等。另外，呢個節目亦不時會加入一啲植入式廣告，採訪手法，新聞真確性同埋對問題嘅預設立場都引起一啲爭議，甚至曾經傳出非法採訪嘅爭議。

現時節目內容 
一般情況下，節目第一節會係一啲時事新聞或者娛樂新聞，而去到第二節就會係探討一啲近期社會問題，當中唔少會係觀眾報料。另外，佢哋偶然亦會對出一啲同喺無綫重頭節目或者重大社會事件有關嘅特輯。

近似於一般評論節目，《東張西望》有啲位會加入主觀意見或者立場。另外，佢哋討論一啲議題嘅時候，有時亦會帶有相關嘅商業宣傳。

大事紀 
節目喺2005年6月6號起啟播，以替代先前嘅同類型娛樂新聞節目《娛樂大搜查》，2005年9月19號起因播映第二輯而暫停，之後喺2005年10月31號起恢復播放。當時節目內容以娛樂新聞同埋藝人貼身追訪為主，亦會穿插無綫電視劇集宣傳同埋旗下藝人嘅最新動向。而部份娛樂新聞內容片段會喺第二日嘅重播。

2007年12月31號起，節目改用技術製作，並且翡翠台同埋高清翡翠台同步播出。

2009年3月30號起，節目同主持班底都全面改革，並大幅增加時事新聞內容，本來嘅娛樂新聞比例降到兩至三成，有時甚至全集唔播娛樂新聞，縮減嘅娛樂新聞內容就轉至深夜嘅節目中播映。

2012年11月29號起，節目安排喺翡翠台同埋高清翡翠台深夜逢星期二至星期六01:20-01:45重播，但去到2013年3月19號，翡翠台深夜重播時段就改到去01:55-02:25。

主題音樂 
節目喺2005年10月31號至2009年3月27號期間嘅主題音樂叫做《Symmetry Of Spirit》，2009年3月30號至2019年3月1號改用新版主題音樂《Gearing Up》。而節目內容預告背景音樂叫做《Laserline》。現今就用咗為徐洛鏘編曲嘅純音樂。

前任主持 
廠景：林曉峰、梁榮忠、王祖藍、崔建邦、李浩林、高皓正、章志文、胡諾言、、、龔嘉欣、姚婷芝、、張名雅、陳倩揚、郭嘉文、李潤庭、古巨基、宋熙年、容羨媛、朱智賢
廠景兼外景主持：黎芷珊、麥雅緻、林泳淘、潘梓鋒
外景主持：李忠希、、、、張景淳、黃智雯、袁嘉敏、張美妮、宋芝齡、彭慧中、朱滙林、麥皓兒、譚玉瑛、蓋世寶、姚浩政、許家傑、魏韵芝、陳約臨、鍾君揚

節目調動同暫停播映嘅紀錄 
自開播以嚟，《東張西望》偶然會因為香港有突發新聞事件，或者無線宣傳重點節目等原因，會安排特備節目而令《東張西望》暫停一日或者更改播放時間。

新聞相關

就無綫節目同藝人宣傳安排嘅特備版本

外間反應同爭議 

節目部分內容之後被放上無綫各個YouTube官方頻道，有啲得到唔錯嘅點擊率(例如：藝人結婚、電話補習班騙案等)，甚至一度登上Youtube熱門榜行榜。而2021年10月一次跟進醫療事故嘅環節，李旻芳因為訪問期間哽咽落淚，亦得到一啲網民關注。不過，《東張西望》嘅內容一直有唔少人批評同爭議，其中包括節目混合廣告被批評罰款、未經同意盜用他人短片、硬銷政府政策同決定、對社會問題抱有偏頗預設立場嘅爭議、發佈假新聞等。

同類節目 
無綫電視
 《城市追擊》
 《天地最前線》
 《全線大搜查》
 《香港直播》
 《娛樂直播》
 《娛樂頭條》
 《TVB娛樂新聞報道》
香港開電視
 《一線搜查》

無綫電視節目